**RŽENOVA TINKA**

Tam v Trobljah sred’ vasi

ena hišica stoji.

Prav do hišice lepa bela pot pelja,

a v hiši debela ženka je doma.

To že skoraj vsakdo ve,

da ji Tinka je ime.

Če kateri med vami je še videl ni,

naj v gostilno k Rženu pohiti.

Stara to navada je,

vsakdo rad v gostilno gre.

Kadar prideš, že Tinka na vso moč hiti,

pa je ura podnevi al’ pa v jutro tri.

Ti postreže, kot želiš,

vse, kar hočeš, to dobiš.

Že natoči ti vinca al’ pa konjaka,

včasih tudi mal’ vode zraven doda.